சந்ததி சங்கிலி - ஏனைய கவிதைகள்

செம்மண் வயிற்றை 
 கொழுவால் கிழித்து 
 விதைகளைத் தூவி 
 வயல்; வயிற்றை தைத்து 
 மண் புழுவோடு 
 மனம் விட்டு பேசி 
 செவலமாட்டுக் கழுத்தில் 
 உப்புமூட்டை ஏறி 
 உழவனின் தோளில் 
 துண்டாய்க் கிடந்து 
 மானத்தை, பசியை 
 உடனே காத்து 
 பேசாத உயிராய்; 
 உயிராக வாழ்ந்த - எங்கள் 
 "ஏர் கலப்பையை" 
 உலகமய கரையான்கள் 
 அனுமதியின்றி 
 தின்கிறது. 
 அ"ம்மா" - என்ற 
 ஒரு வார்த்தையை மட்டுமே 
 அசைபோட தெரிந்த 
 எங்கள் கிராமத்து 
 உழவு மாடுகள் 
 அண்டை மாநிலத்தில் 
 அடி மாடாய்; அடிமையாய் 
 சாகிறது 
 விவசாயத் தோழனின் 
 வியர்வை நதியில் 
 முளைத்த விதைகள் 
 பழைய மரப்பத்தாயத்தில் 
 வீரியம் இழந்து முளைத்த விதைகள் 
 உலகமயக் கடைகளில் 
 விற்பனையில் 
 பசுமையாய் 
 பயிர்கள் தாங்கிய நிலம் 
 அடுக்குமனை சுமைகளை 
 சுமந்து கொண்டே 
 போகிறது. 
 ரசாயன உரங்களால் 
 விளை நிலம் வளம் இழக்கிறது 
 தரகு கரங்களால் - நாடு 
 விலைபோகிறது 
 நிலத்தில் 
 இனத்தில், கலப்படம் 
 மொழியில் நவீன முறையில் 
 கலப்படும் 
 என்னவோ? 
 அன்னப்பறவையும் 
 அனிச்சமலரும் 
 அழிந்ததே கடைசியாய் 
 இருக்கட்டும் - நம் 
 சந்ததி சங்கிலி அறுந்துவிடாமல் 
 தமிழ்த் தேசியமே முட்டி 
 முளைக்கட்டும்! 
 செம்மண் வயிற்றை 
 கொழுவால் கிழித்து 
 விதைகளைத் தூவி 
 வயல்; வயிற்றை தைத்து 
 மண் புழுவோடு 
 மனம் விட்டு பேசி 
 செவலமாட்டுக் கழுத்தில் 
 உப்புமூட்டை ஏறி 
 உழவனின் தோளில் 
 துண்டாய்க் கிடந்து 
 மானத்தை, பசியை 
 உடனே காத்து 
 பேசாத உயிராய்; 
 உயிராக வாழ்ந்த - எங்கள் 
 "ஏர் கலப்பையை" 
 உலகமய கரையான்கள் 
 அனுமதியின்றி 
 தின்கிறது. 
 அ"ம்மா" - என்ற 
 ஒரு வார்த்தையை மட்டுமே 
 அசைபோட தெரிந்த 
 எங்கள் கிராமத்து 
 உழவு மாடுகள் 
 அண்டை மாநிலத்தில் 
 அடி மாடாய்; அடிமையாய் 
 சாகிறது 
 விவசாயத் தோழனின் 
 வியர்வை நதியில் 
 முளைத்த விதைகள் 
 பழைய மரப்பத்தாயத்தில் 
 வீரியம் இழந்து முளைத்த விதைகள் 
 உலகமயக் கடைகளில் 
 விற்பனையில் 
 பசுமையாய் 
 பயிர்கள் தாங்கிய நிலம் 
 அடுக்குமனை சுமைகளை 
 சுமந்து கொண்டே 
 போகிறது. 
 ரசாயன உரங்களால் 
 விளை நிலம் வளம் இழக்கிறது 
 தரகு கரங்களால் - நாடு 
 விலைபோகிறது 
 நிலத்தில் 
 இனத்தில், கலப்படம் 
 மொழியில் நவீன முறையில் 
 கலப்படும் 
 என்னவோ? 
 அன்னப்பறவையும் 
 அனிச்சமலரும் 
 அழிந்ததே கடைசியாய் 
 இருக்கட்டும் - நம் 
 சந்ததி சங்கிலி அறுந்துவிடாமல் 
 தமிழ்த் தேசியமே முட்டி 
 முளைக்கட்டும்!